বিশাখাপত্তনমেই শ্রীলঙ্কার বিরুদ্ধে সিরিজ জয় সম্পন্ন করে ফেলেছে বিরাট কোহলিহীন টিম ইন্ডিয়া। সেখানেই নতুন ‘বন্ধু’ খুঁজে পেলেন মায়ান্তি ল্যাঙ্গার। ক্রীড়া সঞ্চালিকা হিসেবে মায়ান্তি গোটা বিশ্বেই বেশ জনপ্রিয়। ক্রিকেটার স্টুয়ার্ট বিনির স্ত্রী তিনি। তবে স্বামীর পরিচয়ে নন, মায়ান্তি নিজের পেশায় বেশ জনপ্রিয় এক নাম।
যাই হোক, মায়ান্তি নিজের ‘বন্ধু’র কথা ফলাও করে প্রকাশ করেছেন নিজের সোশ্যাল মিডিয়া অ্যাকাউন্টে। সেই নতুন বন্ধুর নাম ওয়েন রুনি। তবে ইনি ইংল্যান্ডের তারকা ফুটবলার নন। ইনি নেহাতই এক সারমেয়। বিশাখাপত্তনমের রাজাশেখর রেড্ডি স্টেডিয়ামের নিরাপত্তা টিমের বিশেষ সদস্য এই সারমেয়। ম্যাচের পরেই এই সারমেয়র সঙ্গে বন্ধুত্ব পাতাতে যান মায়ান্তি।
নিজের টুইটার অ্যাকাউন্টে যে ছবি পোস্ট করেছেন মায়ান্তি, তাতে দেখা যাচ্ছে ‘রুনি’র সঙ্গে হাত মেলাচ্ছেন তিনি। সেই ছবির ক্যাপশনে তিনি লেখেন,  ‘‘আজ নতুন এক বন্ধু বানালাম। তার নাম ওয়েন রুনি।’’

এই বিষয়ে অন্যান্য খবর

রায়নার ‘ওয়াই ফাই’ পাসওয়ার্ড চেয়ে বসলেন মায়ান্তি, উঠে এল ধোনির নাম
সুন্দরী ময়ান্তির দশ ছবি, যা আগে দেখেননি
হিন্দু ধর্মের রীতিনীতি পালন করায় ঠাট্টার খোরাক ময়ান্তি!


তবে কুকুরের নাম ‘রুনি’ হলেও তিনি মহাতারকা ফুটবলারকে কোনও ভাবেই অসম্মান করতে চাননি, বলেছেন মায়ান্তি। তাই নিজের টুইটেও তিনি হ্যাশট্যাগে লিখেছেন, ‘ভাইজ্যাগের কুকুর’ এবং ‘রুনিফ্যান’। তিনি একান্ত আলাপচারিতায় পরে জানিয়েছেন, তিনি ম্যাঞ্চেস্টার ইউনাইটেডের প্রাক্তন কিংবদন্তির বড় ফ্যান। ইংলিশ প্রিমিয়ার লিগের ইতিহাসে অন্যতম সফল ফুটবলার রুনি। বর্তমানে এভার্টনের হয়ে মাঠ কাঁপাচ্ছেন তিনি।
দেখুন সেই ছবি...

Made a new friend today....his name is Wayne Rooney 😃 #dogsofvizag #rooneyfan pic.twitter.com/ogEO9L3lCB
— Mayanti Langer Binny (@MayantiLanger_B) December 17, 2017